Fattighuset har hatt et økonomisk samarbeid med meierbedriften Synnøve Finden som har uttrykt ønske om å bistå organisasjonens arbeid. I mange år holdt man til i en forretningsgård i Torggata i Oslo sentrum, men da gården ble renovert, sto man senvinters 2006 i akutt fare for å stå uten noen lokaler. Som et direkte utslag av samarbeidet med Synnøve Finden har Fattighuset i mai 2006 kunnet flytte inn i nyoppussede lokaler på Grønland.